สวัสดีค่ะ แม่ดิฉันเป็นมะเร็งเต้านมค่ะ ก้อนเนื้อโต3เซนแล้วค่ะ ตัดเต้าทิ้งค่ะ แต่ไม่มีการตรวจค่ามะเร็งน้ำเหลืองบริเวณใกล้เต้านมเลยค่ะว่ามะเร็งลามไหม ไม่คีโมไม่ฉายอะไรเลนค่ะ แค่ตัดเต้านมทิ้งเฉยๆค่ะ เพราะอะไรค่ะ ดิฉัน งง ค่ะ คุณพอจะราบไหมคะ
สวัสดีค่ะ หากได้รับการผ่าตัดเต้านมออกทั้งเต้า โดยปกติแพทย์ก็มักจะเลาะเอาต่อมน้ำเหลืองบริเวณรักแร้ออกไปตรวจร่วมด้วยค่ะ และหากผลการตรวจชิ้นเนื้อ ก้อนที่เป็นมะเร็งมีขนาดไม่เกิน 2 เซนติเมตร (ต้องดูขนาดจากผลการตรวจชิ้นเนื้อ ไม่ใช่ดูจากการตรวจร่างกาย) เซลล์มะเร็งไม่มีการกระจายไปที่ต่อมน้ำเหลือง เซลล์มะเร็งเต้านมมีตัวรับฮอร์โมน ก็อาจไม่จำเป็นต้องให้ยาเคมีบำบัดและฉายรังสีรักษาค่ะ เพียงแค่ตัดเต้านมและให้ยาต้านฮอร์โมนทานต่อเนื่องค่ะหากไม่แน่ใจ ควรถามแพทย์ที่ผ่าตัดถึงระยะของมะเร็งเต้านมที่แม่เป็นอยู่อีกครั้งค่ะ ซึ่งควรได้ทราบเกี่ยวกับขนาดของก้อนมะเร็ง การกระจายไปที่ต่อมน้ำเหลือง และการมีตัวรับฮอร์โมนค่ะ